ananddey/assamese-wiki-corpus huggingface dataset:
ক্ৰিষ্টিয়ান এলিজাবেথ ৰেইমেন

ক্ৰিষ্টিয়ান এলিজাবেথ ৰেইমেন (ইংৰাজী: Christiane Elisabeth Reimann; ৬ মে’ ১৮৮৮ – ১২ এপ্ৰিল ১৯৭৯) এগৰাকী ডেনিছ নাৰ্ছ আছিল। নাৰ্ছিং বিষয়ত স্নাতক ডিগ্ৰী লাভ কৰা তেওঁ আছিল ডেনমাৰ্কৰ প্ৰথমগৰাকী নাৰ্ছ। তেওঁ আন্তৰ্জাতিক নাৰ্ছ পৰিষদৰ (ICN) প্ৰথম দৰমহা প্ৰাপ্ত সচিব আছিল। তেওঁৰ সন্মানত নাৰ্ছিং ক্ষেত্ৰৰ আটাইতকৈ মৰ্যাদাপূৰ্ণ বঁটা 'ক্ৰিষ্টিয়ান ৰেইমেন বঁটা' প্ৰৱৰ্তন কৰা হৈছিল।

প্ৰাৰম্ভিক জীৱন আৰু শিক্ষা

১৮৮৮ চনৰ ৬ মে’ত ক'পেনহেগেনত ষ্টকব্ৰোকাৰ কাৰ্ল ৰেইমেন আৰু মাৰ্গিট মাইষ্টাৰলিনৰ ঘৰত ৰেইমেনৰ জন্ম হৈছিল। ২৫ বছৰ বয়সত পৰিয়ালৰ ইচ্ছাৰ বিৰুদ্ধে গৈ তেওঁ ক'পেনহেগেনৰ বিছপেবেৰ্গ হাস্পতালত নাৰ্ছিঙৰ প্ৰশিক্ষণ গ্ৰহণ কৰে। ১৯১৬ চনত তিনিবছৰীয়া প্ৰশিক্ষণ সমাপ্ত কৰি ৰেইমেনে নিউয়ৰ্কৰ কলম্বিয়া বিশ্ববিদ্যালয়ত শিক্ষকতাৰ প্ৰশিক্ষণ লয় আৰু ১৯২১ চনত স্নাতক (BS) তথা ১৯২৫ চনত স্নাতকোত্তৰ (MA) ডিগ্ৰী লাভ কৰে।

নাৰ্ছিং কৰ্মজীৱন

১৯২২ চনত ৰেইমেন আন্তৰ্জাতিক নাৰ্ছ পৰিষদৰ সচিব হিচাপে নিৰ্বাচিত হয়। প্ৰথম অৱস্থাত এই পদটো অবৈতনিক আছিল যদিও ১৯২৫ চনত তেওঁ পুনৰ নিৰ্বাচিত হোৱাৰ পিছত তেওঁক কাৰ্যবাহী সচিবৰ খিতাপ দিয়া হয় আৰু তেওঁ পৰিষদৰ প্ৰথম দৰমহা প্ৰাপ্ত সচিব হিচাপে পৰিগণিত হয়।

১৯৮৫: ভাৰ্জিনিয়া হেণ্ডাৰচন, আমেৰিকা যুক্তৰাষ্ট্ৰ
১৯৮৯: ডেম নীতা বেৰো, বাৰ্বাডোজ
১৯৯৩: ডেম শ্বিলা কুইন, যুক্তৰাজ্য
১৯৯৭: ড° মো-ইম কিম কোৰ আৰু ড° হিল্ডেগাৰ্ড পেপলাউ, আমেৰিকা যুক্তৰাষ্ট্ৰ
২০০৫: ড° মাৰ্গেট্ৰা ষ্টাইলচ, আমেৰিকা যুক্তৰাষ্ট্ৰ
২০০৯: ড° মেক্সিমো এ গুণজালেজ জুৰাডো, স্পেইন
২০১৩: কিৰ্ষ্টেন ষ্টলকনেক্ট, ডেনমাৰ্ক
২০১৭: ড° শ্বিলা লু, বষ্টৱানা আৰু ড° লিণ্ডা আইকেন, আমেৰিকা যুক্তৰাষ্ট্ৰ
২০২১: ড° চেউয়ান লী, টাইৱান নাৰ্ছ এছ’চিয়েশ্যন

তথ্যসূত্ৰ

শ্ৰেণী:ডেনিছ নাৰ্ছ
নন্দক

নন্দক বা নন্দকী হৈছে হিন্দুসকলৰ ত্ৰিদেৱৰ অন্যতম দেৱতা বিষ্ণুৰ তৰোৱাল। সাধাৰণতে বিষ্ণুক তেওঁৰ সচৰাচৰ চতুৰ্ভুজতকৈ অধিক হাতৰ সৈতে প্ৰতিনিধিত্ব কৰা চিত্ৰত নন্দকক চিত্ৰিত কৰা হয়। হিন্দু শাস্ত্ৰত তৰোৱালক জ্ঞানৰ লগত তুলনা কৰা হৈছে।

শ্ৰীবৈষ্ণৱ পৰম্পৰাত সন্ত অন্নমাচাৰ্য আৰু পেয়ালভাৰক নন্দকৰ অৱতাৰ বুলি গণ্য কৰা হয়।

কিংবদন্তি

অগ্নি পুৰাণৰ মতে, সৃষ্টিকৰ্তা দেৱতা ব্ৰহ্মাই মেৰু পৰ্বতত এক যজ্ঞ কৰি আছিল। শতবাহু অসুৰ লোহাই সেই যজ্ঞত বিধি-পথালি দিয়ে। যজ্ঞৰ অগ্নিৰ পৰা ব্ৰহ্মাৰ আগত বিষ্ণুৰ আৱিৰ্ভাৱ হয়। বিষ্ণুৱে অসুৰৰ পৰা নন্দক নামৰ তৰোৱালখন কাঢ়ি লৈ খাপৰ পৰা ইয়াক উলিয়াই লয়। তৰোৱালখন নীল বৰণীয়া আৰু ৰত্নযুক্ত মুঠিয়াযুক্ত বুলি বৰ্ণনা কৰা হৈছে। বিষ্ণুৱে অসুৰক তৰোৱালেৰে কাটি বধ কৰে। অসুৰৰ শৰীৰৰ কটা অংগসমূহ নন্দকৰ সংস্পৰ্শ পোৱাৰ বাবে পৃথিৱীত পৰি লোহালৈ পৰিণত হয়। বিষ্ণুৱে অসুৰক বৰ দিয়ে যে তেওঁৰ পতিত শৰীৰৰ অংগসমূহ পৃথিৱীত অস্ত্ৰ নিৰ্মাণৰ বাবে ব্যৱহাৰ কৰা হ’ব।

সাহিত্য

বিষ্ণুক সাধাৰণতে চতুৰ্ভুজ ৰূপত চিত্ৰিত কৰা হয় আৰু তেওঁৰ হাতত পাঞ্চজন্য শংখ, সুদৰ্শন চক্ৰ, পদ্ম আৰু কৌমুদকী গদা ধাৰণ কৰে। অষ্ট বা ষোড়শভুজ ৰূপত তেওঁক তৰোৱাল ধাৰণ কৰা দেখা যাব পাৰে। বিষ্ণুৰ চিত্ৰণত তৰোৱাল খুব কমেইহে দেখা যায়। গুপ্ত যুগৰ (৩২০–৫৫০ চন) শেষৰ ফালে এনে চিত্ৰ দেখা যায়।

ৰামায়ণত নন্দকক বিষ্ণুৰ অৱতাৰ ৰামৰ তৰোৱাল হিচাপে উল্লেখ কৰা হৈছে। হৰিবংশৰ লগতে বৃহৎব্ৰহ্ম সংহিতাতো বিষ্ণুৰ চতুৰ্ভুজ ৰূপত তৰোৱাল ধাৰণ কৰা বুলি কোৱা হৈছে। ষড়ভুজ বিষ্ণুৰ সোঁহাতত আৰু দশভুজ বিষ্ণুৰ বাওঁহাতত তৰোৱাল ধাৰণ কৰা ৰূপত চিত্ৰিত কৰিবলৈ সত্ত্ব সংহিতাত পৰামৰ্শ দিয়া হৈছে। বিষ্ণুৰ অৱতাৰ বামনে কালিকা পুৰাণত সোঁহাতত নন্দক ধাৰণ কৰাৰ কথা বৰ্ণনা কৰা হৈছে। একাদশ শতিকাৰ এখন চিত্ৰত তেওঁৰ কমৰবন্ধনীত তৰোৱালখন বান্ধি থোৱা দেখা গৈছে।

বিষ্ণু সহস্ৰনামত নন্দকৰ কথা দুবাৰকৈ উল্লেখ কৰা হৈছে। এটা স্ত্ৰোত্ৰত বিষ্ণুক শংখ, নন্দক আৰু চক্ৰধাৰী হিচাপে বৰ্ণনা কৰা হয়। বিষ্ণুৰ এহাজাৰ নামৰ এটা নাম নন্দক, অৰ্থাৎ নন্দক ধাৰণ কৰোঁ‌তাজন।

দেওগড়ৰ গুপ্ত মন্দিৰৰ শেষাশায়ী বিষ্ণুৰ এক চিত্ৰণত নন্দকক তৰোৱাল ধৰি থকা এজন যুৱক বা আয়ুধপুৰুষ হিচাপে হিচাপে চিত্ৰিত কৰা হৈছে। তেওঁক বিষ্ণুৰ অন্যান্য ব্যক্তিগত অস্ত্ৰৰ নেতৃত্ব দি দৈত্য মধু আৰু কৈটভৰ বিপৰীতে চিত্ৰিত কৰা হৈছ। মহাবলীপুৰমৰ মহিষাসুৰমৰ্দিনী মণ্ডপত মধু আৰু কৈটভৰ দৃশ্যতো নন্দকক আয়ুধপুৰুষ হিচাপে চিত্ৰিত কৰা হৈছে।

প্ৰতীক

বিষ্ণু পুৰাণত কোৱা হৈছে যে নন্দকে জ্ঞানক প্ৰতিনিধিত্ব কৰে, যিটো বিদ্যাৰ পৰা সৃষ্টি হয়। ইয়াৰ আৱৰণ হৈছে অবিদ্যা (অজ্ঞান বা মায়া)।

কৃষ্ণ উপনিষদত তৰোৱালখনক সংহাৰৰ দেৱতা শিৱৰ সৈতে তুলনা কৰা হৈছে। ইয়াত কোৱা হৈছে যে মহেশ্বৰ অৰ্থাৎ শিৱই জ্ঞানৰ জ্বলন্ত তৰোৱালৰ ৰূপ লয় আৰু অজ্ঞানতাক ধ্বংস কৰে।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:হিন্দু ধৰ্ম
টাগে ৰীতা

টাগে ৰীতা ; জিৰো উপত্যকাৰ এগৰাকী কৃষি অভিযন্তা আৰু ভাৰতৰ প্ৰথম কিউই ৱাইন ব্ৰুয়াৰ।[1] ২০১৮ চনত ৰাষ্ট্ৰসংঘ আৰু নিটি আয়োগে আয়োজন কৰা উইমেন ট্ৰেন্সফৰ্মিং ইণ্ডিয়া বঁটাৰে সন্মানিত হয়।

প্ৰাৰম্ভিক জীৱন আৰু শিক্ষা

টাগে ৰীতা তাখেৰ জন্ম হৈছিল অৰুণাচল প্ৰদেশৰ জিৰো উপত্যকাত। তেওঁ আপতনি জনগোষ্ঠীৰ। তেওঁ অৰুণাচল প্ৰদেশৰ নিৰ্জুলিৰ NERIST ( North Eastern Regional Institute of Science and Technology )ৰ পৰা কৃষি অভিযন্তা[2] হিচাপে অধ্যয়ন কৰিছিল আৰু প্ৰশিক্ষণ লাভ কৰিছিল।

কৰ্ম জীৱন
২০১৭ চনত ৰীতাই নাৰা আবা নামৰ এখন বুটিক ৱাইনাৰিত বিনিয়োগ কৰিছিল । এনে কৰি তেওঁ স্থানীয় সমস্যা এটাৰ সমাধানো বিচাৰি পালে। কিউই নামৰ ফল বিধ তেওঁ বাস কৰা উপত্যকাত প্ৰচুৰ পৰিমাণে পোৱা যায়, তেওঁ সেই কিউইৰ পৰা ৱাইন বনাইছিল । তেওঁৰ ফলৰ বাগিচা আৰু অৰুণাচল প্ৰদেশৰ কিউই খেতিয়ক সমবায় সমিতিৰ পৰা এই জৈৱিক ফলৰ উৎস লাভ কৰিছিল। কৃষি খণ্ডই আশ্বস্ত ক্ৰেতা লাভ কৰিলে। তেওঁৰ ৱাইন নিৰ্মাণ প্ৰক্ৰিয়াটো পৰম্পৰাগত পদ্ধতি অনুসৰণ কৰি কৰিছিল। সঠিক পদ্ধতি আৰু সঠিক ৰচনা প্ৰস্তুত কৰিবলৈ তেওঁৰ ছবছৰীয়া গৱেষণা আৰু পৰিকল্পনাৰ প্ৰয়োজন হৈছিল। ৱাইনাৰিয়ে ২০১৭ চনৰ পৰা ২০,০০০ লিটাৰৰ পৰা ৬০,০০০ লিটাৰলৈ বৰ্তমান ১৬টা টেংকৰ জৰিয়তে ৱাইন উৎপাদনৰ ক্ষমতা বৃদ্ধি কৰিছে।[citation needed] কেৱল ৱাইন উৎপাদনৰ প্ৰথম বছৰটোৱে ৩০০ কৃষকক সহায় কৰিছিল আৰু তেওঁলোকক কিউই বাগিচালৈ পুনৰ ঘূৰাই আনিছিল, কিয়নো তেওঁলোকে প্ৰায় ২০ মেট্ৰিক টন(২০,০০০ কিলোগ্ৰাম) কিউই বিক্ৰী কৰিছিল ৱাইনাৰগাৰৰ বাবে । এই প্ৰক্ৰিয়াত কেঁচামাল থেতেলিয়াই পেলোৱাৰ পৰা বটলত ভৰোৱালৈকে প্ৰায় চাৰি মাহ সময় লাগে। এই ৱাইনৰ সোৱাদ ছয়ৰ পৰা আঠ ডিগ্ৰী চেলছিয়াছৰ ভিতৰত সৰ্বোত্তম।

বঁটা আৰু স্বীকৃতি

২০২২ চনৰ আন্তঃৰাষ্ট্ৰীয় নাৰী দিৱসত ৰাষ্ট্ৰপতি ৰামনাথ কোবিন্দৰ পৰা ২০২০ চনৰ নাৰী শক্তিৰ সন্মান লাভ কৰে। মহিলা আৰু শিশু উন্নয়ন মন্ত্ৰালয়ে প্ৰতি বছৰে পৰিৱৰ্তন সৃষ্টি কৰা বা প্ৰেৰণা দিয়া মহিলাসকলক স্বীকৃতি দিবলৈ এই বঁটাৰ আয়োজন কৰে।[10] ক'ভিড-১৯ মহামাৰীৰ বাবে এই অনুষ্ঠান পিছুৱাই দিয়া হৈছিল[11] আৰু এই অনুষ্ঠানত ৭২ গৰাকী মহিলা টিকাকৰণকাৰীয়ে নিজৰ কামত পাৰদৰ্শিতা দেখুৱাইছিল।[10]

উত্তৰ পূৰ্বাঞ্চল উদ্যোগী বঁটা
ৰাষ্ট্ৰসংঘ আৰু নিটি আয়োগৰ উদ্যোগত অনুষ্ঠিত হোৱা মহিলা ট্ৰেন্সফৰ্মিং ইণ্ডিয়া বঁটা ২০১৮ৰ বিজয়ী
ৰাষ্ট্ৰসংঘৰ সহযোগত NITI AAYOGৰ দ্বাৰা মহিলা ট্ৰেন্সফৰ্মিং ইণ্ডিয়া বঁটা ২০১৮।
সম্বৰ্ধনা আৰু উদ্ধৃতিঅৰুণাচল প্ৰদেশৰ মাননীয় ৰাজ্যপাল ব্ৰি. ডাঃ বি.ডি. মিশ্ৰ (অৱসৰপ্ৰাপ্ত) ২৬অক্টোবৰ’২০১৮ তাৰিখে
শ্ৰীমন্ত শংকৰ মিছন (SSM)গুৱাহাটী-২০১৭ৰ পৰা বসুন্ধৰা বঁটা লাভ কৰা
শ্ৰী ৰবিন হিবু (আই পি এছ)ৰ নেতৃত্বত দিল্লীস্থিত এন জি অ’ হেল্পিং হেণ্ডছৰ দ্বাৰা অৰুণাচল প্ৰদেশৰ নিম্ন সুবনশিৰি জিলাৰ জিৰোৰ এগৰাকী অগ্ৰণী মহিলা উদ্যোগীক সন্মানিত কৰা হৈছে, ২০১৭।
জিৰ' উপত্যকাৰ এটা বিখ্যাত এন জি অ' SMILE ZIRO দ্বাৰা উদ্ভাৱনী উদ্যোগী- ২০১৭ বঁটা।
মহিলা আৰু শিশু উন্নয়ন বিভাগ, চৰকাৰৰ দ্বাৰা সম্বৰ্ধনা আৰু প্ৰশংসাৰ প্ৰমাণপত্ৰ-২০২০। অৰুণাচল প্ৰদেশৰ।
CNBC-18(A TV Channel with world wide viewership) য়ে আন্তঃৰাষ্ট্ৰীয় মহিলা দিৱস ২০১৯ৰ বাবে বিশেষ টেলিকাষ্টৰ বাবে এটা চুটিগল্প তৈয়াৰ কৰিছিল। ভাৰতীয় জনতা যুৱ মৰ্চা, ২০২০ৰ প্ৰশংসাপত্ৰ।
AYA Award-2018 by Apatani youth Association - জিৰো উপত্যকাৰ ৪০ বছৰীয়া যুৱ সংগঠন।
ANNYO Award-2019এটা গাঁওভিত্তিক যুৱ সংগঠনৰ দ্বাৰা যিয়ে সামাজিক সম্প্ৰীতি আৰু বন্যপ্ৰাণী সুৰক্ষাৰ দিশত কাম কৰে।
ইণ্ডো ইউৰোপিয়ান চেম্বাৰ অৱ কমাৰ্চৰ দ্বাৰা ত্ৰয়োদশ ৰাষ্ট্ৰীয় মহিলা উৎকৰ্ষ বঁটাৰ বাবে মনোনীত।

তথ্যসূত্ৰ
অপূৰ্ব শৰ্মা

অপূৰ্ব শৰ্মা (, জন্ম: ৩ মে', ১৯৪৩) অসমৰ এগৰাকী গল্পকাৰ, চলচ্চিত্ৰ সমালোচক, সাংবাদিক, সম্পাদক, আৰু শিক্ষাবিদ।

উদ্ধৃতিসমূহ

সামগ্ৰিকভাবে অসমীয়া সাহিত্য সম্পৰ্কে মোৰ মত বৰ উচ্চ নহয়। বৰগোহাঞিদেৱে এবাৰ অসমীয়া গল্প বিশ্ব মানদণ্ডৰ বুলি কৈছিল। মোৰ বিশ্বাস নহয়; এইটো তেখেতৰ স্বাভাৱিক উচ্চাসপূৰ্ণ মন্তব্য। ব্যক্তিগত দুই-এক গল্পৰ সাফল্যৰ দ্যুতিয়ে সামগ্ৰিক ছবিখন পোহৰ নকৰে। মাৰাঠী, মালয়ালী (অনুবাদত যিখিনি পঢ়িছোঁ) আৰু বঙালী সাহিত্যৰে (যদিও সাম্প্ৰতিক বঙালী সাহিত্য অতি নিষ্প্ৰভ) আমি ফেৰৰ নহয় যেন লাগে। আমি কিছু আত্ম-প্ৰতাৰণা প্ৰৱণ (সোণালী কণ্ঠৰ অধিকাৰী ড৹ ভূপেন হাজৰিকা এজন বিৰল প্ৰতিভাধৰ শিল্পী। তেওঁ বিশ্বৰ তিনি-চাৰিখন মহানগৰত নিশ্চয় সফল সংগীতানুষ্ঠান কৰিছিল। আমি তেওঁক বিশ্বৰত্ন কৰিব বিচাৰোঁ!)
বৰ্তমান সময়ত আমাৰ সাহিত্যৰ বিপুল প্ৰসাৰ ঘটিছে। গ্ৰন্থমেলাৰ উপযোগীকৈ প্ৰচুৰ পৰিমাণে গ্ৰন্থ প্ৰকাশ হ’ব ধৰিছে। কবিতাৰ বিস্তাৰ বিস্ফোৰণমুখী বুলিয়েই ক’ব লাগিব। উপন্যাস আৰু গল্পৰ জগতখনো পিছ পৰি থকা নাই। কিন্তু তৎসত্ত্বেও অসমীয়া সাহিত্যৰ সাম্প্ৰতিক সামগ্ৰিক গুণগত স্থিতি মোৰ stale যেনহে লাগে। সৃষ্টিৰ প্ৰসাৰ যিদৰে চকুত লগা হৈছে, তাৰ গভীৰতা সেইদৰে কৰ্ষিত হোৱা নাই। সমাজ-বাস্তৱৰ বহু মাত্ৰাৰ স্বৰূপ উদ্‌ঘাটন অথবা মানৱীয় স্থিতিৰ (state of man) গভীৰ অন্বেষণে আমাৰ সাহিত্য সমৃদ্ধ কৰা নাই। সৎ, শ্ৰমসাধ্য সাধনাৰ অভাৱত সুখ পাঠ্য উপৰুৱা কাহিনীসৰ্বস্ব মধ্যমীয়া স্তৰৰ এক সাহিত্য জগতৰ মাজতে আমি সন্তুষ্ট হৈ ৰৈছোঁ।

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:সাহিত্যিক
শ্ৰেণী:সাংবাদিক
মেণ্টাৱাই দ্বীপপুঞ্জৰ বৰ্ষাৰণ্য

মেণ্টাৱাই দ্বীপপুঞ্জৰ বৰ্ষাৰণ্য হৈছে ইণ্ডোনেছিয়া এক ক্ৰান্তীয় আৰ্দ্ৰ বহল পাতৰ পৰিৱেশীয় অঞ্চল। ই সুমাত্ৰাৰ পশ্চিম উপকূলৰ ওচৰত ভাৰত মহাসাগৰ এটি‍ দ্বীপপুঞ্জ মেণ্টাৱাই দ্বীপপুঞ্জক সামৰি লৈছে। দ্বীপসমূহ মধ্য-প্লেইষ্টোচিন যুগতে‍ সুমাত্ৰাৰ পৰা পৃথক হৈছিল। ইয়াৰ ভৌগোলিক বিচ্ছিন্নতাই ইয়াত ১৭টা স্থানীয় স্তন্যপায়ী প্ৰাণী ধৰি কেইবাটাও স্থানীয় প্ৰজাতিৰ বিৱৰ্তনত সহায় কৰিছে‍।

ভূগোল

এই পৰিৱেশ অঞ্চলৰ আয়তন ৬,৫১৩ বৰ্গ কিলোমিটাৰ। ইয়াত সমগ্ৰ মেণ্টাৱাই দ্বীপপুঞ্জ অন্তৰ্ভুক্ত হৈ আছে, যাৰ ভিতৰত আটাইতকৈ ডাঙৰ দ্বীপবোৰ হৈছে চাইবেৰুট, ছিপুৰা, উত্তৰ পাগাই, আৰু দক্ষিণ পাগাই, লগতে দক্ষিণ-পূব দিশত থকা ইংগানো দ্বীপ অন্যান্য স্থানীয় স্তন্যপায়ী প্ৰাণীবোৰৰ ভিতৰত আছে মেণ্টাৱাই ট্ৰিশ্ৰু (টুপাই ক্ৰাইছ’গাষ্টাৰ), চিপোৰা ফ্লাইং স্কুইৰেল (হাইলোপেটছ চিপোৰে), মেণ্টাৱেই দীঘল নেজৰ বৰ নিগনি‍ (লিওপোল্ডামিছ চিপোৰৰানছ), পাগাই স্পাইনি ৰাইট (মেক্স'মিছ পেগেনছিছ), মেণ্টাৱি ফ্লাইং স্কুইৰেল (ৰাট্টাছ লুগেনছ), মেণ্টাউই ফ্লাইং স্কুইৰেল (আই'মিছ চিপোৰা), চাইবেৰাট ফ্লাইং স্কুইৰেল (পেটিনোমিছ লুগেনচ) আৰু চুটি মূৰৰ পাত-নাকৰ বাদুলি (হিপ্পোচিডেৰছ ব্ৰিভিচেপ)।অন্যান্য স্থানীয় স্তন্যপায়ী প্ৰাণীবোৰৰ ভিতৰত আছে জহামাল (পেৰাড'ক্সুৰাছ হাৰ্মাফ্ৰ'ডিটছ) আৰু কেঁকোৰা খোৱা মেকাক (মেকাকা ফ্যাসিকুলাৰিছ)।

দ্বীপসমূহত ২৫০বিধ স্থানীয় প্ৰজাতিৰ চৰাই আছে। মেণ্টাৱাই স্ক'প্ছ আউল (অ'টাছ মেণ্টাৱি) হৈছে একমাত্ৰ স্থানীয় প্ৰজাতি।

সুৰক্ষিত অঞ্চল

ইয়াৰ ৩০.৯৪% পৰিৱেশ অঞ্চল সংৰক্ষিত অঞ্চলত আছে। ইয়াৰ ভিতৰত আছে চাইবেৰুট ৰাষ্ট্ৰীয় উদ্যান, যি চাইবেৰাটৰ পশ্চিম অংশক সামৰি লৈছে আৰু দ্বীপসমূহৰ উত্তৰ-পশ্চিম চাইবেৰুটৰ অক্ষত অৰণ্যৰ সৰ্ববৃহৎ অঞ্চল।

তথ্যসূত্ৰ
ডাৱৰ

]]ৰ ওপৰত ডাৱৰ।

বতৰবিজ্ঞানৰ মতে ডাৱৰ বা মেঘ হৈছে কোনো গ্ৰহ বা তেনে স্থানৰ বায়ুমণ্ডলত ঘনীভূত হৈ থকা অতি ক্ষুদ্ৰ ক্ষুদ্ৰ তৰল কণিকা, বৰফৰ স্ফটিক, বা অন্য পদাৰ্থৰ সমাহাৰ। পানী নাইবা অন্য বহুধৰণৰ ৰসায়নৰ পৰা কণিকা আৰু স্ফটিক সৃষ্টি হ'ব পাৰে। পৃথিৱীত, বায়ু যেতিয়া হিমাংক পৰ্যায়লৈ ঠাণ্ডা হলে ঘনীভূত হৈ নাইবা বায়ুৰ আৰ্দ্ৰতা বৃদ্ধি পালে (সাধাৰণতে জলীয় বাষ্পৰ পৰিমাণ বৃদ্ধি পালে) এক উপযুক্ত উষ্ণতাত ঘনীভূত হৈ ডাৱৰৰ সৃষ্টি কৰে। ডাৱৰ পৃথিৱীৰ হ’মস্ফিয়াৰ (ইয়াত ট্ৰ’পস্ফিয়াৰ, ষ্ট্ৰেট’স্ফিয়াৰ আৰু মেজ’স্ফিয়াৰ অন্তৰ্ভুক্ত হৈ থাকে) অঞ্চলত দেখা পোৱা যায়।

মেঘৰ শ্ৰেণীবিভাজন

ডাৱৰক দুটা শ্ৰেণীত ভাগ কৰা হয়: স্তৰীভূত আৰু পৰিচলনশীল। এই নামবোৰে মেঘৰ আচৰণ প্ৰতিনিধিত্ব কৰে। মেঘক তাৰ অৱস্থানৰ নিম্নাংশৰ উচ্চতাৰ ভিত্তিত শ্ৰেণীবিভক্ত কৰা হয়, চূড়াৰ উচ্চতাৰ ভিত্তিত নহয়। এই ব্যৱস্থাটো ১৮০২ চনত লিউক হাওয়াৰ্ড অস্কেছিয়ান ছছাইটিয়ে প্ৰস্তাব কৰিছিল।

উচ্চ মেঘ (গোত্ৰ ক)

অলক-স্তুপ
অলক মেঘ
অলক-স্তৰ

মধ্য উচ্চতাৰ মেঘ (গোত্ৰ খ)

উচ্চ-স্তৰ
উচ্চ-স্তুপ

নিম্ন মেঘ (গোত্ৰ গ)

এই মেঘ ২,০০০ মি (৬,৫০০ ফুট) উচ্চতা পৰ্যন্ত পোৱা যায় আৰু এই শ্ৰেণীত আছে স্তৰ মেঘ (ঘন আৰু ধূসৰ)। স্তৰ মেঘ মাটিৰ সংস্পৰ্শলৈ আহিলে তাকে কুৱলী বোলা হয়।

গ গোত্ৰেৰ মেঘৰ ভিতৰত আছে:
স্তুপ (Cu)
স্তৰ (St)
স্তৰ-স্তুপ (Sc)
নীৰদ-স্তৰ (Ns)
নীৰদ-স্তুপ (Ns)

উলম্ব মেঘ (গোত্ৰ ঘ)

এই মেঘ শক্তিশালী ঊৰ্ধ্ব-প্ৰবাহ লাভ কৰিব পাৰে আৰু ভিত্তিৰ সৈতে বহু উপৰলৈ উঠি নানা ধৰণৰ আকৃতি সৃষ্টি কৰিব পাৰে।

ঘ গোত্ৰৰ মেঘৰ ভিতৰত আছে:

নীৰদ-স্তুপ (বজ্ৰবিদ্যুৎ আৰু প্ৰবল বৰ্ষণবাহী) (Cb)
কিউমুলোনিম্বাছ কেলভাছ
কিউমুলোনিম্বাছ ইনকাছ
ম্যামাটাসযুক্ত কিউমুলোনিম্বাছ
স্তুপ (Cu)
Cumulus congestus
পাইৰোকিউমুলাছ

তথ্য সংগ্ৰহ

শ্ৰেণী:জলবায়ু বিজ্ঞান
বাংলা (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। বাংলা শব্দটোৱে নিম্নলিখিত প্ৰবন্ধবোৰ সূচাব পাৰে।
বাংলা চলচ্চিত্ৰ
বাংলাদেশ
বাংলাদেশৰ চলচ্চিত্ৰ
বাংলা ভাষা
বাংলা লিপি
বংগ
বংগ বিভাজন
পশ্চিমবঙ্গ
ভূমিকা গিৰি

ভূমিকা গিৰি এগৰাকী নেপালী লোক-গায়িকা। মঞ্চত অভিনয় কৰাৰ বাবে তেওঁক জনপ্ৰিয়ভাৱে Stage Queen (মঞ্চ ৰাণী) বুলি জনা যায়। ২০১৬ চনৰ জুলাই মাহলৈকে গিৰিয়ে ৩০০ৰো অধিক গীত বাণীবদ্ধ কৰিছে।

প্ৰাৰম্ভক জীৱন

নেপালৰ ডঙত ভূমিকা গিৰিৰ জন্ম হৈছিল৷ তেওঁৰ পিতৃৰ নাম হেমৰাজ গিৰি আৰু মাতৃৰ নাম অঞ্জু গিৰি।

কেৰিয়াৰ

মঞ্চত অভিনয়ৰ বাবে জনপ্ৰিয় ভূমিকা গিৰিয়ে ব্ৰিটেইনকে ধৰি অন্য কেইবাখনো দেশত অনুষ্ঠান পৰিৱেশন কৰিছে। and other several countries. তেওঁ প্ৰথম মঞ্চ অভিনয় কৰিছিল কাটাৰত।, তীজলে গাৰায়ো (২০১৫), গোৰখপুৰকো ছালাই (২০১৭), ডিয়েউ চুৰোট (২০১৭), মায়াকাই পিৰালো (২০১৮), তাৰা সাংগাই জুন (২০১৮), বিকৃতী (২০১৮), বাছাইকো তামা, আজৈ ভাগী জাম (২০১৯) আদি৷

বঁটা

২০১৭: সুন্দৰদেৱী সন্দেশ সংগীত বঁটা
২০১৭: হিমালয়ান আন্তঃৰাষ্ট্ৰীয় নেপালী সংগীত বঁটা - শ্ৰেষ্ঠ শাস্ত্ৰীয় গায়ক
২০১৮: ৰাপ্তী সংগীত বঁটা
২০১৮: কালিকা সংগীত বঁটা
২০১৯: হিমালয়ান আন্তঃৰাষ্ট্ৰীয় সংগীত বঁটা আদি৷

তথ্য সংগ্ৰহ

শ্ৰেণী:নেপালৰ কণ্ঠশিল্পী
শকুন্তলা দলে গামলিন

শকুন্তলা দলে গামলিন এগৰাকী অৰুণাচল প্ৰদেশ-গোৱা-মিজোৰাম-কেন্দ্ৰীয় শাসিত অঞ্চল (Arunachal Pradesh-Goa-Mizoram-Union territory- AGMUT) কেডাৰৰ ভাৰতীয় প্ৰশাসনিক সেৱাৰ বিষয়া। বৰ্তমান তেওঁ ভাৰত চৰকাৰৰ বাধাগ্ৰস্ত ব্যক্তিৰ সৱলীকৰণ বিভাগৰ সচিব হিচাপে কৰ্মৰত। তেওঁ‌ অৰুণাচল প্ৰদেশ চৰকাৰৰ মুখ্য সচিব ৰূপেও সেৱা আগবঢ়াইছিল। উত্তৰ পূব ভাৰতৰ পৰা কেন্দ্ৰীয় মন্ত্ৰ্যালয়ত সচিব পৰ্যায়ৰ পদবীত অধিস্থিত তেওঁৱেই প্ৰথমগৰাকী মহিলা। তেওঁ অসমৰ মিচিং জনগোষ্ঠীৰ প্ৰথমগৰাকী মহিলা আই এ এছ বিষয়া।

জন্ম আৰু শিক্ষা

শকুন্তলা দলেৰ জন্ম হৈছিল ১৯৬১ চনৰ ২৩ মাৰ্চ তাৰিখে। তেওঁ অসমৰ ভূতপূৰ্ব লোকসভাৰ সাংসদ ললিত কুমাৰ দলেৰ সাতগৰাকী সন্তানৰ ভিতৰত কনিষ্ঠতম। তেওঁ দিল্লী বিশ্ববিদ্যালয়ৰ অন্তৰ্গত লে'ডী শ্ৰীৰাম কলেজ ফৰ ৱ'মেনৰ পৰা ইতিহাস বিষয়ত স্নাতক ডিগ্ৰী লাভ কৰে। ইয়াৰ পিছত তেওঁ দিল্লী স্কুল অৱ্ ইক'নমিক্সৰ পৰা সমাজতত্ত্ব বিষয়ত স্নাতকোত্তৰ ডিগ্ৰী লাভ কৰে। আন্দামান আৰু নিকোবৰ দ্বীপৰ পৰা আৰম্ভ কৰি অসম, অৰুণাচল প্ৰদেশক ধৰি দিল্লীৰ ৰাষ্ট্ৰীয় ৰাজধানী পৰিসৰৰ প্ৰশাসনলৈ, গামলিনে ভিন ভিন পদত কৰ্মৰত হৈছে। কেন্দ্ৰীয় ডেপুটেশ্যনৰ অংশ হিচাপে তেওঁ স্বাস্থ্য আৰু পৰিয়াল কল্যাণ মন্ত্ৰ্যালয়, আৰু নৱ আৰু পুনৰ নৱীকৰণ যোগ্য শক্তি মন্ত্ৰ্যালয়তো কাৰ্যনিৰ্বাহ কৰিছিল। ১৯৯৬ চনত শকুন্তলা দলে গামলিনক দিল্লী পৌৰনিগমৰ উপ-আয়ুক্ত হিচাপে নিযুক্তি দিয়া হৈছিল। তেতিয়াৰ পৰা তেওঁ দিল্লীৰ বিভিন্ন ৰাজ্যিক আৰু কেন্দ্ৰীয় পৰ্যায়ৰ পদবীত নিযুক্ত হৈ আহিছে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মিচিং জনগোষ্ঠীৰ ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
পোপা মেডাউ

পোপা মেডাউ বা মে ৱুনা ম্যানমাৰৰ এগৰাকী নাট। ফুল খোৱা যক্ষিনী আৰু শ্বে হ্পিইন (ইনফিৰিয়ৰ গোল্ড) ভাতৃ শ্বে হ্পিন নাউংদাও আৰু শ্বে হ্পিইন নিডাৱৰ মাতৃ। যদিও তেওঁৰ ডমেইন আৰু মাউণ্ট পোপাৰ নামকৰণৰ ওপৰত ভিত্তি কৰি গঠিত ৩৭ গৰাকী নাট প্যান্থেয়নৰ আনুষ্ঠানিক সদস্য নহয়, তেওঁক বাৰ্মিজ আত্মাৰ জগতত এগৰাকী গুৰুত্বপূৰ্ণ নাট হিচাপে দেখা যায়। পোপা মেডাউক মেই ৱুনা (মিছ গোল্ড) বুলিও কোৱা হয়।

কাহিনী

মে উইন্না আছিল এক ফুল খোৱা মহাৰক্ষসী, যাৰ বাসস্থান আছিল পোপা পৰ্বতত, যি হৈছে বাগানৰ দক্ষিণ-পূৱে অৱস্থিত এক নিষ্ক্ৰিয় আগ্নেয়গিৰি, যাৰ পৰা ৫০ কিলোমিটাৰ দূৰত্বত। "পোপা" শব্দটো পালি ভাষাৰ ফুলৰ শব্দৰ পৰা আহিছে। কাহিনীৰ মতে, বাগানৰ ৰজা আনৱৰঠাই বৰ্মী পৌৰাণিক ব্যক্তি ব্যাত্তাক আদেশ দিয়াছিল যাতে সেয়া দৈনিক ১০ বাৰ পোপা পৰ্বতৰ পৰা তাজা ফুল সংগ্ৰহ কৰে। ব্যাত্তা মে উইন্নাৰ সৈতে মায়াৰ পৰা পিয়াই পৰিছিল আৰু পৰিশেষত, তেওঁ দুই পুত্ৰ শ্বে হপিন নাংডাও আৰু শ্বে হপিন নিদাওৰ জন্ম দিয়েছিল। মে উইন্না এক বেদনাৰে মাৰিলাৰ পৰা মন্নাই পৰিছিল, যেতিয়া ব্যাত্তা মন্নাই মাৰা গৈছিল আৰু তাৰ পাছত ৰজাৰ আদেশ অনুসৰি তেওঁলোকৰ পুত্ৰবোৰ লৈ যোৱা হৈছিল। সেয়া পৰবৰ্তী সময়ত পোপা মেদাও হিচাপে পৰিচিত হ’ল (পোপাৰ মাক)।

যেতিয়া দুই পুত্ৰৰ গৌৰৱ মন্নাই ৩৭ নট পন্থিয়নত অন্তৰ্ভুক্ত কৰা হৈছিল, মে উইন্নাৰ অবস্থানও উন্নীত হৈছিল আৰু তেওঁ পোপাৰ ৰাণী-মাকৰ পদ লাভ কৰিছিল।

তথ্যসূত্ৰ

শ্ৰেণী:বাৰ্মীজ দেৱী
টিহু

টিহু (Pron:ˈtɪhuː) অসমৰ নলবাৰী জিলা ত অৱস্থিত এখন ঠাই।

ইতিহাস

টিহুৰ পুৰণি নাম 'দিহু' ('Dihu') আছিল বুলি জনা যায়। 'দিহু' প্ৰকৃততে এটা বড়ো ভাষাৰ শব্দ। কলাগুৰু বিষ্ণুপ্ৰসাদ ৰাভাৰ মত অনুসৰি , 'DI'ৰ অৰ্থ পানী আৰু 'HU' মানে 'সোঁত'। এই নামটো টিহুৰ কাষেৰে বৈ যোৱা 'দিহু' নামৰ নৈখনৰ পৰা অহা বুলি জনা যায়। কালক্ৰমত এই নৈখনৰ নাম 'টিহু' হৈ পৰে।

ভৌগোলিক বিৱৰণ

টিহু নগৰ নলবাৰী জিলাৰ অন্তৰ্গত দ্বিতীয় পুৰনি নগৰ।

আন্তঃগাঁথনি

২০১১ চনৰ লোকপিয়ল অনুসৰি, টিহুৰ মুঠ জনসংখ্যা ৪৩০১ জন। ইয়াৰে ৫৩% পুৰুষ আৰু ৪৭% মহিলা। টিহুৰ গড় সাক্ষৰতাৰ হাৰ ৭৯%। ইয়াৰ ভিতৰত পুৰুষ আৰু মহিলাৰ পৃথকভাৱে গড় সাক্ষৰতাৰ হাৰ হ'ল ৮২% আৰু ৭৫%। টিহুৰ জনসংখ্যাৰ ১০% ছয় বছৰ বয়সৰ অনুৰ্ধৰ।

যাতায়ত ব্যৱস্থা

টিহু অঞ্চলটো ৰে'ল আৰু পথেৰে অন্য অংশৰ সৈতে সংযোজিত হৈ আছে। এই টাউনখন গুৱাহাটীৰ পৰা ১০০ কি মি দুৰত্বত অৱস্থিত। জিলাৰ সদৰ ঠাই নলবাৰীৰ পৰা টিহুৰ দুৰত্ব প্ৰায় ২৫ কিমি।

টিহুৰ ৰে'লৱে ষ্টেচনটো টাউনৰ দক্ষিণ দিশত অৱস্থিত।

শিক্ষা

টিহু নগৰক নামনি অসমৰ এখন উল্লেখযোগ্য শৈক্ষিক নগৰ বুলিও কোৱা হয়। ইয়াত ভালেসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-

বিদ্যালয়-
টিহু উচ্চ মাধ্যমিক বিদ্যালয়
টিহু বালিকা উচ্চ মাধ্যমিক বিদ্যালয়
বিবেকানন্দ বিদ্যা নিকেতন
জাতীয় বিদ্যালয়
শংকৰদেৱ শিশু নিকেতন
এঞ্জেল একাদ্যেমী
মহৰ্ষি বিদ্যা মন্দিৰ

মহাবিদ্যালয়-
টিহু মহাবিদ্যালয়
সৰ্বেস্বৰ দাস মহাবিদ্যালয়
আৰ্য্যভট্ট একাডেমী

ৰাজনীতি

টিহু নগৰ ৪২নং পাটাছাৰকুছি বিধানসভা সমষ্টিৰ অন্তৰ্গত।

উল্লেখযোগ্য ঠাই

মনসা মন্দিৰ
টিহু ৰাস মন্দিৰ
মাখিবাহা গাওঁ
হাৰিভাংগা গাওঁ

উল্লেখযোগ্য ব্যক্তি

টিহু অঞ্চলৰ কেইজনমান উল্লেখযোগ্য ব্যক্তি নাম তলত উল্লেখ কৰা হ'ল
কালীচৰণ ডেকা
উদয় কলিতা

আলোকচিত্ৰৰ ভঁৰাল

tihu railway stason. Jpg

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:নলবাৰী জিলা
বেকগেমন

বেকগেমন ( “তাবুলা”, “নাৰ্ডশিৰ”, “নাৰ্দ” ইত্যাদি নামেৰেও জনা যায়) হ'ল দুজন খেলুৱৈৰ বাবে সাজি উলিওৱা কৌশলভিত্তিক ব'ৰ্ড গেম। এই খেলটো দবা খেলৰ দৰে গুটি (ডাইচ) আৰু বিশেষ আকাৰৰ বেকগেমন ব'ৰ্ডত খেলা হয়। প্ৰতিজন খেলুৱৈৰ ১৫টা চিপ থাকে, যাক ব'ৰ্ডৰ চাৰিটা ভাগৰ মাজেৰে গতি কৰাই নিজৰ “ঘৰ” লৈ লৈ যোৱাৰ চেষ্টা কৰে।

ইতিহাস

বেকগেমনক প্ৰাচীনতম ব'ৰ্ড গেমসমূহৰ ভিতৰত এটা বুলি ধৰা হয়। ইয়াৰ মূল উৎপত্তি প্ৰায় ৫,০০০ বছৰৰ আগতে মেছ’পটেমিয়া অঞ্চলত হৈছিল বুলি বিশ্বাস কৰা হয়। ৰোমান সাম্ৰাজ্যত এই খেলাৰ এক স্বৰূপ 'Tabula' নামেৰে জনপ্ৰিয় আছিল।

নিয়ম

বেকগেমনত খেলুৱৈ দুজন থাকে। প্ৰতিজনৰ ওচৰত ১৫টা চিপ থাকে। খেলাৰ আৰম্ভণিতে দুয়ো খেলুৱৈয়ে ২টা ৬-মুখীয়া পঁজা নিক্ষেপ কৰে। পঁজাৰ ফল অনুসৰি চিপবোৰ বোৰ্ডত আগবঢ়োৱা হয়। উদ্দেশ্য হৈছে সকলো চিপ নিজৰ “ঘৰ” অংশত লৈ আহি, সৰ্বপ্ৰথমে সন্মিলিতভাৱে বাহিৰলৈ উলিয়াই নিব পৰা।

উদ্দেশ্য

বেকগেমন খেলৰ মুখ্য উদ্দেশ্য হৈছে—সকলো চিপ চৌচিপীয়াকৈ নিজৰ পক্ষৰ শেষৰ চাৰিটা খণ্ডৰ ভিতৰত লৈ আহি, তাৰপিছত চিপবোৰ “bear off” কৰি বাহিৰলৈ উলিয়াই লৈ যোৱা। যিজনে এই কামটো প্ৰথমে সম্পন্ন কৰে, সিজনে খেলত জয়লাভ কৰে।

ডিজিটেল ৰূপ

বৰ্তমান বেকগেমনৰ অনলাইন আৰু ম'বাইল সংস্কৰণ উপলব্ধ। বহুত অনলাইন গেমিং প্লাটফৰ্মত এই খেলটো খেলিব পৰা যায়, যেনে—Backgammon Galaxy, 247 Backgammon আদিত।

তথ্যসূত্ৰ

শ্ৰেণী:কলা
শ্ৰেণী:বিনোদন
শ্ৰেণী:খেল
ইকো ইউলি ইৰাৱান

ইকো ইউলি ইৰাৱান;( জন্ম: ২৪ জুলাই ১৯৮৯) এগৰাকী ইণ্ডোনেছিয়ান ভাৰোত্তোলক। তেওঁ ৬১ কিলোগ্ৰাম আৰু ৬২ কিলোগ্ৰামৰ ভাৰ উত্তোলন শাখাৰ প্ৰতিযোগিতাত অংশগ্ৰহণ কৰিছে ।
ইৰাৱানে বৰ্তমানলৈকে অংশগ্ৰহণ কৰা তেওঁৰ নিজৰ খেল সমূহৰ ভিতৰত গ্ৰীষ্মকালীন অলিম্পিকত চাৰিটা পদক, বিশ্ব চেম্পিয়নশ্বিপত আঠটা পদক আৰু এছিয়ান গেমছত তিনিটা পদক লাভ কৰিছে। এই সমূহৰ লগত ২০১৮ চনত লাভ কৰা সমগ্ৰ ইণ্ডোনেছিয়া বাসীক গৌৰাম্বিত কৰা সোণৰ পদকটোও অন্তভুক্ত।

ইৰাৱান হৈছে অলিম্পিকত দুটা ৰূপ আৰু দুটা ব্ৰঞ্জৰ পদক লাভ কৰি খ্যাত হোৱা আটাইতকৈ বেছি সন্মানিত ইণ্ডোনেছিয়ান খেলুৱৈ। ইয়াৰ উপৰিও তেওঁৱেই হৈছে এতিয়ালৈকে একেৰাহে পাঁচখন অলিম্পিক গেমছত অংশগ্ৰহণ কৰা প্ৰথমজন ইণ্ডোনেছিয়াৰ খেলুৱৈ। ২০২৪ চনৰ পেৰিছ অলিম্পিকৰ বাবে যোগ্যতা অৰ্জন কৰাৰ পিছত তেওঁ অলিম্পিকত সৰ্বাধিক অংশগ্ৰহণ কৰা ইণ্ডোনেছিয়ান খেলুৱৈ হিচাপে পৰিগণিত হয়।

প্ৰাৰম্ভিক জীৱন

ইকো ইউলি ইৰাৱান ১৯৮৯ চনৰ ২৪ জুলাইত ইণ্ডোনেছিয়াৰ লামপুঙ প্ৰদেশৰ মেট্ৰো চিটিত এটা দুখীয়া পৰিয়ালত জন্মগ্ৰহণ কৰে। । তেওঁৰ পিতৃৰ নাম ছামন এজন ভৰিৰে চলোৱা ৰিক্সা চালক আৰু মাতৃ ৱাস্তিয়াহ শাক পাচলি বিক্ৰী কৰি জীৱন নিৰ্বাহ কৰা মহিলা আছিল।

খেল জীৱন

২০০০ চনত ইৰাৱানে ভাৰোত্তোলনেৰে খেল জগতত আত্ম প্ৰকাশ কৰে। ২০০৬ চনৰ জুনিয়ৰ বিশ্ব চেম্পিয়নশ্বিপত তেওঁ ৫৬ কেজি শাখাত ৰূপৰ পদক লাভ কৰি মুঠ ২৬৯ কেজি ওজন উত্তোলন কৰে। ২০০৭ চনৰ জুনিয়ৰ বিশ্ব চেম্পিয়নশ্বিপত তেওঁ ৫৬ কেজি শাখাত মুঠ ২৭৩ কেজি ভাৰ উত্তোলন কৰি সোণৰ পদক লাভ কৰে।
২০০৬ চনৰ বিশ্ব চেম্পিয়নশ্বিপত ইৰাৱানে ৫৬ কেজি শাখাত অষ্টম স্থান লাভ কৰে।

২০০৮ চনৰ এছিয়ান চেম্পিয়নশ্বিপত তেওঁ ৬২ কেজি শাখাত ৰূপৰ পদক লাভ কৰি মুঠ ৩০৫ কিলোগ্ৰাম ওজন দাঙ্গে। ইয়াৰ উপৰিও তেওঁ তুৰ্কমেনিস্তানৰ আছগাবাটত ২০১৮ চনৰ বিশ্ব ভাৰোত্তোলন চেম্পিয়নশ্বিপত নতুনকৈ সৃষ্টি কৰা ৬১ কেজি শাখাত বিশ্ব চেম্পিয়ন হয়, লগতে ১৭৪ কেজিত ক্লিন এণ্ড জাৰ্কত বিশ্ব অভিলেখ গঢ়ে আৰু সেই শাখাত ৩১৭ কেজিত মুঠ উত্তোলনত বিশ্ব অভিলেখ গঢ়িবলৈ সক্ষম হয়।

২০২০ চনত জাপানৰ টকিঅ'ত অনুষ্ঠিত হোৱা গ্ৰীষ্মকালীন অলিম্পিকত তেওঁ ইণ্ডোনেছিয়াক প্ৰতিনিধিত্ব কৰে। ২০২০ চনত জাপানৰ টকিঅ'ত অনুষ্ঠিত হোৱা গ্ৰীষ্মকালীন অলিম্পিকত তেওঁ পুৰুষৰ ৬১ কেজি ইভেণ্টত ৰূপৰ পদক লাভ কৰে।

যোৱা ২০২৪ চনৰ ৩ এপ্ৰিলত থাইলেণ্ডৰ ফুকেটত অনুষ্ঠিত আন্তঃৰাষ্ট্ৰীয় ভাৰোত্তোলন বিশ্বকাপত যোগ্যতা অৰ্জন কৰাৰ পিছত ইৰাৱানে ২০২৪ চনৰ ফ্ৰান্সৰ পেৰিছত অনুষ্ঠিত হোৱা গ্ৰীষ্মকালীন অলিম্পিকত ইণ্ডোনেছিয়াক প্ৰতিনিধিত্ব কৰে। ইকো ইউলি ইৰাৱনৰ লক্ষ্য আছিল ইতিহাসৰ প্ৰথমজন ভাৰোত্তোলক হিচাপে পাঁচটা অলিম্পিক পদক লাভ কৰা। ইৰাৱানৰ স্নেচত ১৩৫ কিলোগ্ৰাম ওজন আছিল আৰু লিফ্টৰ পিছত দ্বিতীয় স্থান লাভ কৰিছিল যদিও ক্লিন এণ্ড জাৰ্কত তেওঁ লিফ্ট কৰাৰ তিনিওটা প্ৰচেষ্টাত ব্যৰ্থ হয় আৰু এই দৰে তেওঁৰ ২০২৪ চনৰ ফ্ৰান্স অলিম্পিক যাত্ৰাৰ সামৰণি পৰে।

তথ্যসূত্ৰ

শ্ৰেণী:ক্ৰীড়াবিদ
শ্ৰেণী:জীৱিত ব্যক্তি
টোকি পোনা

টোকি পোনা হৈছে এটা দাৰ্শনিক কলাত্মক নিৰ্মিত ভাষা, যিটো কম শব্দভাণ্ডাৰ, সৰলতা আৰু সহজলভ্যতাৰ বাবে জনাজাত। ইয়াক কানাডাৰ টৰণ্টোৰ ভাষাবিদ আৰু অনুবাদক ছ'ঞ্জা এলিন কিছা লেঙ-এ সৃষ্টি কৰিছিল। এই ভাষাটো সকলো সংস্কৃতিৰেই পৰিচিত বা প্ৰায় একেধৰণৰ কিছুমান সহজ ধাৰণা আৰু প্ৰতীকৰ ওপৰত আধাৰিত। টোকি পোনা সংখ্যালঘু ভাষা। ইয়াত মাত্ৰ ১১৮টা শব্দ আছিল। ২০০১ চনৰ গ্ৰীষ্মকালত ইণ্টাৰনেটত প্ৰথম প্ৰকাশ পাইছিল৷

এই ভাষাৰ প্ৰথম খচৰাসমূহ ২০০১ চনত অনলাইনত প্ৰকাশ কৰা হয়, আনহাতে সম্পূৰ্ণ প্ৰপত্ৰখন ২০১৪ চনত টোকি পোনা: দা লেংগুৱেজ অৱ গুড নামৰ কিতাপখনত প্ৰকাশ কৰা হয়। লেঙে ২০২১ চনৰ জুলাই মাহত সম্প্ৰদায়ৰ ব্যৱহাৰৰ ওপৰত ভিত্তি কৰি এখন পৰিপূৰক অভিধানো মুকলি কৰে। বৰ্তমান এই ভাষাত আছে মাত্ৰ ১৩৭ টা শব্দ।
শব্দৰ সলনি ইংগিতক মনত ৰাখিয়েই সৃষ্টি কৰা হৈছে, অৰ্থাৎ ইয়াৰ ৰূপ যিমান পাৰি কম জটিল কৰি তোলা হৈছে। এই ভাষাত মাত্ৰ ১৪টা ভাষাৰ ধ্বনি আৰু ১১টা বৰ্ণ আছে। ইয়াক আন্তঃৰাষ্ট্ৰীয় সহায়ক ভাষা হিচাপে সৃষ্টি কৰা হোৱা নাছিল, বৰঞ্চ এই ভাষা তাও দৰ্শনৰ পৰা অনুপ্ৰাণিত। এই ভাষা শিকি অহাসকলে অতি সোনকালে সহজ শব্দৰে ইংগিত প্ৰকাশ কৰাৰ কলা শিকে।
ইয়াৰ শব্দসমূহ ভাষাৰ পটভূমিত উচ্চাৰণ কৰাটো সহজ, যাৰ ফলত ই বিভিন্ন সংস্কৃতিৰ লোকসকলৰ বাবে এক প্ৰকাৰৰ দলং হিচাপে কাম কৰিব পাৰে। কিন্তু আন্তৰ্জাতিক সহায়ক ভাষা হিচাপে ইয়াৰ সৃষ্টি হোৱা নাছিল। ছাপিৰ-হৰ্ফৰ অনুমান অনুসৰি আংশিকভাৱে তাওবাদী দৰ্শনৰ পৰা অনুপ্ৰাণিত এই ভাষাটো ব্যৱহাৰকাৰীসকলক মৌলিক কথাবোৰত মনোনিৱেশ কৰাত সহায় কৰিবলৈ আৰু ইতিবাচক চিন্তাধাৰাক প্ৰসাৰিত কৰিবলৈ ডিজাইন কৰা হৈছে। এই ভাষা অধ্যয়ন কৰি থকা মানুহৰ সংখ্যা প্ৰায় ৫ হাজাৰ জন যদিও বৰ্তমানলৈকে এই ভাষা ভালদৰে জনা মানুহৰ সংখ্যা এশৰ বেছি নহয়।

ইয়াৰ অৰ্থ হ’ল, হয়, ই শুদ্ধ ৷

তথ্যসূত্ৰ

শ্ৰেণী: ভাষা
মোহনপুৰ, উত্তৰ প্ৰদেশ

মোহনপুৰ ভাৰতৰ উত্তৰ প্ৰদেশ ৰাজ্যৰ এটাহ জিলাৰ এখন নগৰ আৰু নগৰ পঞ্চায়ত।

ভূগোল

মোহনপুৰৰ ভৌগোলিক স্থানাংক হ'ল । ইয়াৰ গড় উচ্চতা হ'ল ১৬৪ মিটাৰ (৫৩৮ ফুট)।

জনগাঁথনি

২০০১ চনৰ লোকপিয়ল অনুসৰি মোহনপুৰৰ জনসংখ্যা ৫২৯৯জন। পুৰুষ আৰু মহিলাৰ জনসংখ্যা ক্ৰমে ৫৪% আৰু ৪৬%। ইয়াৰ গড় সাক্ষৰতাৰ হাৰ হ'ল ৪৮% যি ভাৰতৰ ৫৯.৫% গড় সাক্ষৰতাৰ হাৰতকৈ কম। পুৰুষ আৰু মহিলাৰ সাক্ষৰতা ক্ৰমে ৫৭% আৰু ৩৭%। ইয়াৰ ২০% জনসংখ্যা ০-৬ বছৰীয়া শিশু।

তথ্য সংগ্ৰহ

শ্ৰেণী:ভাৰতৰ নগৰ মহানগৰ
ঠেঠী মৈথিলী

ঠেঠী মৈথিলী ভাষা মৈথিলী ভাষাৰ এটা প্ৰধান উপভাষা। ইয়াক ঠেঠীয়া, ঠেন্থী বা ঠাটি বুলিও জনা যায়। ই প্ৰধানকৈ ভাৰত আৰু নেপালৰ মিথিলা অঞ্চলত প্ৰচলিত মৈথিলী ভাষাৰ উপভাষা৷ প্ৰধানকৈ ভাৰতৰ বিহাৰৰ কোশী, পূৰ্ণিয়া আৰু মুংগেৰ বিভাগ আৰু নেপালৰ কোশী প্ৰদেশত এই ভাষা কোৱা হয়। ২০১১ চনৰ লোকপিয়ল অনুসৰি ভাৰতত ইয়াৰ ভাষী ১ লাখ ৬৫ হাজাৰ।

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
সোমা দে

সোমা দে (; জন্ম: ১৯৪৭) বাংলা চলচ্চিত্ৰৰ কামৰ বাবে পৰিচিত এগৰাকী ভাৰতীয় অভিনেত্ৰী। গোবিন্দ ৰায়ৰ বিল্বমংগল (১৯৭৬) ছবিখনত চিন্তামণিৰ চৰিত্ৰত অভিনয় কৰি তেওঁ অধিক পৰিচিত।

স্বদেশ চৰকাৰৰ হাৰায়ে খুজি (১৯৭৪) ছবিৰে ডাঙৰ পৰ্দাত অভিষেক ঘটা সোমা দেই তাৰ পাছত জন্মভূমি (১৯৭৪), বিল্বমংগল (১৯৭৬), বন্দী বিধাতা (১৯৭৬), শংখবিশ (১৯৭৬), সুদূৰ নিহাৰিকা (১৯৭৬) আৰু বৰবধু (১৯৭৮) আদি ছবিত অভিনয় কৰে।

তথ্য সংগ্ৰহ

বাহ্যিক সংযোগ

সোমা দেৰ সৈতে সাক্ষাৎকাৰ
শ্ৰেণী:বঙালী চলচ্চিত্ৰৰ অভিনেত্ৰী